# Begravelse

### Fra Wikipedia, den frie encyklopædi

Du har nye beskeder (forskel fra næstsidste redigering).

En begravelse er en ceremoni, der markerer en persons død. Ved begravelsen begraves afdødes lig i jorden, ofte i en kiste. En begravelse er ofte en religiøs ceremoni og antager derfor mange forskellige former afhængigt af religionen.

Et almindeligt alternativ til begravelse er ligbrænding. Ceremonien i forbindelse hermed kaldes bisættelse. Efter ceremonien køres liget til et krematorium og brændes. Asken samles i en urne, der typisk nedsættes i jorden nogle dage efter.

I Danmark skal begravelse og nedsættelse af urne ske på en godkendt begravelsesplads. De folkekirkelige kirkegårde, der i visse kommuner bestyres af kommunen, er med få undtagelser de eneste godkendte begravelsespladser i Danmark. De er åbne for alle uanset trossamfund. Nogle kirkegårde har særlige afdelinger for f.eks. jøder og muslimer.

Det er muligt at søge Kirkeministeriet om at få lov til at nedsætte en urne på privat grund, men der er en række betingelser. Gravstedet må ikke på nogen måde markeres, grunden skal være mindst 5.000 kvadratmeter stor, og det skal tinglyses på ejendommen, at der er sat en urne ned. Det er ikke muligt at få tilladelse til kistebegravelse på privat grund.

Kirkeministeren kan give tilladelse til, at en afdøds aske spredes over havet, såfremt der foreligger et udtalt ønske fra afdøde herom. Det er derimod ikke tilladt for de efterladte at opbevare urnen, hvilket ellers er en udbredt skik i andre lande.

Begravelse eller ligbrænding skal normalt ske senest 8 dage efter dødsfaldet.

## [redigér] Religiøse skikke

### [redigér] Kristendom

Oftest sker det under overværelse af den afdødes pårørende ved en religiøs ceremoni i en kirke.

Eller det kan ske ved en privat ceremoni eller helt anonymt, hvis der ikke er pårørende til den afdøde.

### [redigér] Jødedom

Ifølge jødisk lov skal liget begraves hurtigst muligt. Begravelser er det mest almindelige, idet jøder principielt er imod ligbrænding. Jødedommen tillader ikke sløjfning af grave.

Mosaisk Trossamfund har eget begravelsesområde på Vestre Kirkegård i København. Derudover opretholdes gamle gravpladser bl.a. i København og Fredericia.

### [redigér] Islam

Den afdøde begraves med ansigtet vendt mod Mekka. Efter islamisk tradition bruger man ikke kiste. I Danmark er det påbudt at benytte kiste ved begravelse, men dette kan der dog dispenseres fra.

Muslimer skal helst begraves i jord, hvori der ikke også ligger kristne og jøder. I 2006 indviedes den muslimske gravplads i Brøndby, der er den første rent muslimske gravplads i Danmark. Hidtil har der tillige eksisteret muslimske afdelinger på en række folkekirkelige kirkegårde, men på trods af dette var det almindeligt for herboende at blive begravet på muslimske gravpladser i udlandet.

I lighed med jødedommen tillader islam ikke sløjfning af grave. Muslimer benytter generelt ikke kremering.

### [redigér] Ægyptisk tradition

I fordums tider i Ægypten blev lig balsameret og anbragt i kister som mumier.

## [redigér] Eksterne henvisninger

- Liv og Død, tidl. Dansk ligbrændingsforening
- Begravelse Danmark

Hentet fra "http://da.wikipedia.org../../../b/e/g/Begravelse.html"

Kategorier: Død | Slægtsforskning

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- עברית
- Italiano
- 한국어
- ‪Norsk (bokmål)‬
- Svenska
- Українська